Ilmu - Wikipedia

# Ilmu

### Dari Wikipedia bahasa Melayu

Ilmu (Bahasa Inggeris:Knowledge)merujuk kepada kefahaman manusia terhadap sesuatu perkara, yang mana ia merupakan kefahaman yang sistematik dan diusahakan secara sedar. Pada umumnya, ilmu mempunyai potensi untuk dimanfaatkan demi kebaikan manusia.

Biasanya, ilmu adalah hasil daripada kajian trhadap sesuatu perkara. Dalam hal ini, ilmu sendiri juga boleh menjadi sasaran kajian dan menghasilkan apa yang dikenali sebagai "ilmu mengenai ilmu", yakni epistemologi.

# [Sunting] Ciri-ciri Ilmu

Ilmu adalah sebahagian daripada aspek kognitif yang terdapat dalam diri manusia. Maka dengan itu ilmu adalah berkaitan dengan aspek kognitif manusia yang lain seperti pengetahuan, pengalaman, dan juga perasaan. Tetapi pada masa yang sama, ilmu adalah berbeza dengan perkara-perkara ini dan ciri-cirinya adalah seperti berikut:

- Ilmu boleh dipertuturkan
  Ciri ini membezakan ilmu dengan perasaan dan pengalaman. Contohnya, sesetengah "pengalaman diri" seperti mimpi adalah sukar dipertuturkan melalui bahasa. Tetapi bagi ilmu, ia haruslah sesuatu yang dapat dipertuturkan melalui bahasa.
- Ilmu mempunyai nilai kebenaran
  Sesuatu yang digelar sebagai ilmu biasanya dianggap benar. Ciri ini membezakan pengucapan ilmu dengan pengucapan sasastera yang biasanya mengandungi unsur-unsur tahayul.
- Ilmu adalah objektif
  Ciri ini bermaksud bahawa ilmu adalah sesuatu yang tidak dapat diubah menurut keinginan ataupun kesukaan seseorang individu.
- Ilmu diperolehi melalui kajian
  Ilmu adalah hasil daripada kajian. Ia bukanlah sesuatu rekaan. Ilmu mengenai cara memeroleh ilmu itu dikenali sebagai perkaedahan penyelidikan ilmiah
- Kandungan Ilmu sentiasa bertambah
  Ilmu adalah sentiasa berada dalam proses pertemabahan, pemantapan dan penyempurnaan.

# [Sunting] Penjenisan Ilmu

Ilmu boleh dibahagikan kepada beberapa jenis menurut kriteria yang tertentu. Pada masa kini, ilmu lazimnya dibahagi kepada 3 kategori yang besar yakni:

- Sains Fizikal
  - Fizik
  - Kimia
  - Biologi
  - Perubatan
  - Farmasi
  - Kejuruteraan
  - Matematik
  - Astronomi
  - Lain-lain lagi

- Sains Sosial
  - Sosiologi
  - Antropologi
  - Geografi Manusia
  - Sejarah
  - Politik
  - Perundangan
  - lain-lain

- Sains Kemanusiaan
  - Bahasa
  - Falsafah
  - Seni
  - kesusasteraan
  - lain-lain

Penjenisan ilmu dengan cara ini adalah diterima oleh masyarakat umum. Dalam penjenisan ini, sains tabii mewakili bidang ilmiah yang mengkaji benda-benda fizikal semula jadi, yakni benda-benda yang bukan dicipta oleh manusia. Manakala sains sosial pula merupakan bidang ilmiah yang mengkaji masyarakat manusia yang merupakan sesuatu yang terbina oleh manusia sendiri tetapi pada masa yang sama juga merupakan sesuatu yang objektif kepada manusia. Manakala sains kemanusiaan pula, adalah mengkaji perkara-perkara yang dicipta oleh kreativiti manusia semata-mata.

Pengkelompokan ilmu kepada 3 kelompok seperti apa yang dilakukan di atas , merupakan klasifikasi ilmu yang dibuat oleh Universiti Harvard pada tahun 1928. Di samping klasifikasi ilmu ini, terdapat juga sarjana yang membuat klasifikasi ilmu dengan cara sendiri, contohnya Philip Phoenix telah membahagikan ilmu kepada 6 pola yakni:

1. Simbolik
   Contoh: Matematik, Bahasa
2. Empiriks
   Contoh: Fizik, Kimia, Biologi
3. Estetik
   Contoh: Seni, Muzik
4. Etik
   Contoh: Moral
5. Sinetik
   Contoh: Pengetahuan Individu
6. Sinoptik
   Contoh: Sejarah, Agama, Falsafah

Diperolehi daripada "http://ms.wikipedia.org../../../i/l/m/Ilmu.html"

Kategori: Falsafah

##### Views

- Rencana
- Perbincangan
- Semakan terkini

##### Cari

##### Bahasa lain

- العربية
- Bân-lâm-gú
- Беларуская
- Català
- Dansk
- Deutsch
- Eesti
- Ελληνικά
- English
- Español
- فارسی
- Français
- 한국어
- Italiano
- עברית
- Lietuvių
- Македонски
- 日本語
- Nederlands
- ‪Norsk (bokmål)‬
- ‪Norsk (nynorsk)‬
- Polski
- Português
- Русский
- Shqip
- Sicilianu
- Simple English
- Slovenčina
- Slovenščina
- Basa Sunda
- Suomi
- Svenska
- ไทย
- Tiếng Việt
- Türkçe
- Українська
- ייִדיש
- 粵語
- 中文